Maerder Ruiz uiteindelik weer in kryt | Netwerk24
Deur Michael Green 02 Maart 2021 17:16
Andy Ruiz, hier in aksie teen Anthony Joshua in Diriyah, gaan in April uiteindelik weer aan 'n boksgeveg deelneem. Foto: Getty Images
Chris Arreola kan wild raak in die bokskryt, soos Jean Pierre Augustin hier agterkom. Foto: Getty Images
Op onlangse foto's lyk dit of Andy Ruiz so 'n bietjie gewig verloor het. Foto: Getty Images
Ná Ruiz se oorwinning oor Joshua in Junie 2019 het hy in Desember dieselfde jaar in 'n herontmoeting met Joshua met punte verloor.
Sedertdien het hy maar laag gelê, behalwe om nou en dan by 'n restaurant op te daag en homself aan kos te vergryp.
Ruiz het egter nou in Eddy Reynoso 'n nuwe afrigter en hy oefen glo dat dit klap.
Hy gaan op 24 April weer in die bokskryt klim, nogal teen Chris Arreola.
Arreola is ook van Mexikaanse afkoms en hoewel sy loopbaan einde se kant toe staan, word hy as een van die rowwer kalante in die swaargewig-afdeling beskou.
In sy laaste geveg in Augustus 2019 het hy en Adam Kownacki van Pole mekaar omtrent met allesbehalwe die krytaankondiger se mikrofoon geslaan.